31997D0865
L 351/67
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 декември 1997 година
относно признаване по принцип съответствието на досиетата, представени за подробен преглед с оглед евентуалното включване на CGA 245 704, флазасулфурон, вируса Spodoptera exigua nuclear polyhedrosis, имазосулфурон, пиметрозин и сулфосулфурон в приложение I към Директива 91/414/ЕИО на Съвета относно пускането на пазара на продукти за растителна защита
(текст от значение за ЕИП)
(97/865/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 96/57/ЕО (2), и по-специално член 6, параграф 3 от нея,
като има предвид, че Директива 91/414/ЕИО (оттук нататък наричана „директивата“) предвижда разработването на списък на Общността на активни вещества, разрешени за включване в състава на продуктите за растителна защита;
като има предвид, че досиета за шест активни вещества са представени от кандидатите на компетентните органи в съответните държави-членки с оглед включването на тези активни вещества в приложение I към директивата;
като има предвид, че на 15 октомври 1996 г. Novartis Crop Protection AG представи на компетентните органи във Франция досие за активното вещество CGA 245 704;
като има предвид, че на 16 декември 1996 г. ISK Biosciences представи досие на компетентните органи в Испания за активното вещество флазасулфурон;
като има предвид, че на 12 юли 1996 г. Biosys представи досие на компетентните органи в Нидерландия за активното вещество вирус Spodoptera exigua nuclear polyhedrosis;
като има предвид, че на 27 юни 1996 г. Urania Agrochem GmbH представи досие на компетентните органи в Германия за активното вещество имазосулфурон;
като има предвид, че на 4 септември 1996 г. Novartis Crop Protection AG представи досие на компетентните органи в Германия за активното вещество пиметрозин;
като има предвид, че на 24 април 1997 г. Monsanto представи досие на компетентните органи в Ирландия за активното вещество сулфосулфурон;
като има предвид, че горепосочените компетентни органи уведомиха Комисията за резултатите от първата проверка на съответствието на досиетата от гледна точка на предвидените в приложение II изисквания за данните и информацията, и за най-малко един съдържащ съответното активно вещество продукт за растителна защита, в приложение III към директивата; като има предвид, че впоследствие, в съответствие с разпоредбите на член 6, параграф 2, досиетата са представени от кандидатите на Комисията и на останалите държави-членки;
като има предвид, че досиетата за флазасулфурон, вирус Spodoptera exigua nuclear polyhedrosis и пиметрозин са отправени към Постоянния фитосанитарен комитет на 29 май 1997 г.;
като има предвид, че досието за CGA 245 704 бе отправено към Постоянния фитосанитарен комитет на 19 юни 1997 г.;
като има предвид, че досиетата за имазосулфурон и сулфосулфурон бе отправено към Постоянния фитосанитарен комитет на 11 юли 1997 г.;
като има предвид, че член 6, параграф 3 от директивата изисква потвърждение на общностно равнище на принципното съответствие на всяко едно от досиетата на изискванията за данните и информацията, предвидени в приложение II, и за най-малко един съдържащ въпросното активно вещество продукт за растителна защита, в приложение III на директивата;
като има предвид, че подобно потвърждение е необходимо с оглед пристъпването към подробна проверка на досието, както и с оглед предоставянето на държавите-членки на възможност за даване на временно разрешение за продуктите за растителна защита, съдържащи въпросното активно вещество, съобразно условията, определени в член 8, параграф 1 от директивата, и по-конкретно условието за извършване на подробна оценка на активните вещества и на продуктите за растителна защита с оглед изискванията на директивата;
като има предвид, че такова решение не възпрепятства изискването на допълнителни данни или информация от кандидата, в случай че подробната проверка установи необходимостта от подобни данни или информация за вземането на решение;
като има предвид, че е налице съгласие между държавите-членки и Комисията, че Франция ще продължи подробната проверка на досието за CGA 245 704, Испания - на досието за флазасулфурон, Нидерландия - на досието за вирус Spodoptera exigua nuclear polyhedrosis, Германия - на досиетата за имазосулфурон и пиметрозин, а Ирландия - на досието за сулфосулфурон;
като има предвид, че Франция, Испания, Нидерландия, Германия и Ирландия ще докладват заключенията от тези проверки, придружени от всички препоръки относно включването или невключването и свързаните с това условия, на Комисията във възможно най-кратък срок, не по-дълъг от 1 година; като има предвид, че при получаването на тези доклади подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
като има предвид, че предвидените в настоящото решение мерки са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета се приемат за съответстващи по принцип на изискванията за данните и информацията, предвидени в приложение II, а за съдържащ въпросното активно вещество един продукт за растителна защита - в приложение III към директивата, като се взеха предвид предлаганите начини на употреба:
1.
досието, представено от ISK Biosciences на Комисията и на държавите-членки с оглед включването на активното вещество флазасулфурон като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 29 май 1997 г.;
2.
досието, представено от Biosys на Комисията и страните-членки с оглед включването на вирус Spodoptera exigua nuclear polyhedrosis като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 29 май 1997 г.;
3.
досието, представено от Novartis Crop Protection AG на Комисията и на държавите-членки с оглед включването на CGA 245 704 като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 19 юни 1997 г.;
4.
досието, представено от Urania Agrochem GmbH на Комисията и на държавите-членки с оглед включването на имазосулфурон като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 11 юли 1997 г.;
5.
досието, представено от Novartis Crop Protection AG на Комисията на и държавите-членки с оглед включването на пиметрозин като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 29 май 1997 г.;
6.
досието, представено от Monsanto на Комисията и на държавите-членки с оглед включването на сулфосулфурон като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 11 юли 1997 г.
Член 2
Адресати на настоящото решение са държавите-членки.
Съставено в Брюксел на 5 декември 1997 година.